Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 200/1998. (XII. 23.) Korm. rendelettel megnyugtatóan biztosított-e, megoldott-e valóban a finanszírozás kérdése.
Paragraph Index: 635

200/1998. (XII. 23.) Korm. rendelettel megnyugtatóan biztosított-e, megoldott-e valóban a finanszírozás kérdése. Az egészségügyi miniszter határidőben küldött válaszában tájékoztatást adott az 1997. évi LXXXIII. tv. és a 200/1996. (XII. 23.) kormányrendelet közeljövőben történő módosításáról, mely lehetőséget teremt a panaszos és hasonló helyzetben lévő társai részére szükséges kezelések térítésmentes biztosítására. Az állampolgári jogok országgyűlési biztosa tájékoztatás kért 1998. január 15-ig az új szabályozás hatálybalépésének idejéről. OBH 6974/1997. Az Alkotmány 2. § (1) bekezdésében deklarált jogállamiságból fakadó jogbiztonság követelményével, az 57. § (5) bekezdésében biztosított jogorvoslathoz való joggal, az egészséges környezethez (18. §) és a testi-lelki egészséghez való (70/D. §) joggal összefüggésben visszásságot okoz — a hatóság, ha a tényállást nem kellően tisztázza; ha nem foglalja határozatába rendelkezéseit, hanem azokat ki kell következtetnie az ügyfélnek; ha ugyanazon ingatlanra építési és fennmaradási engedélyt is kiad; ha a telephely-engedélyezésről szóló jogszabály hatályon kívül helyezésével a jegyző ezen hatáskörének megszűntét úgy értelmezi, hogy e hatósági eljárásokban volt szakhatóságok hatósági hatásköre is megszűnt, így az általuk támasztott követelmények megsértése ügyében nem intézkedik; ha a hozzá benyújtott panaszt a hatáskörrel rendelkező szervhez nem továbbítja; — a felettes szerv, ha mindezek észlelésekor nem jár el, — a telepengedélyezés jogi szabályozásának hiányossága. Teljes szöveg: 57. § (5) bek. OBH 8327/1997. Az Alkotmány 70/D. §-ában rögzített legmagasabb szintű testi és lelki egészséghez való joggal összefüggésben visszásságot okoz a települési önkormányzat jegyzője, illetve a rendőrség, ha zajpanasz ügyében nem él a jogszabály nyújtotta lehetőségekkel. A panaszos azért fordult az országgyűlési biztoshoz, mert lakóházukkal szemben a Sport panzió rendkívül zajos, a vendégek minősíthetetlenül viselkednek. A panaszos és lakótársai több alkalommal írásban, telefonon, személyesen fordultak a Budakeszi Polgármesteri Hivatalhoz, a Budaörsi Rendőrkapitánysághoz, intézkedés azonban állítása szerint panasza beadásáig nem történt. A Budaörsi Rendőrkapitányság vezetője felvilágosítása szerint írásos bejelentés a rendőrkapitányságra nem érkezett.1997. szeptember 2-án telefonon történt bejelentés, hogy a Sport panzió vendégei hangoskodnak. A bejelentést 02.20 és 02.40 órakor ellenőrizték, csendháborítást nem tapasztaltak. A felvilágosítás szerint bejelentés nélkül is, visszatérően ellenőrzik a Sport panziót és környékét. Rendellenességet, intézkedésre okot adó körülményt nem tapasztaltak. Az évek óta visszatérő panaszok bizonyítják, hogy sem az önkormányzat, sem a rendőrség nem tudott hathatós intézkedést tenni az ügyben, hogy a Zichy utcában lakók nyugalmát biztosítsák. Vendéglátó-ipari egységnek, szórakozóhelynek az idegenforgalommal és általában a városi élettel összefüggő éjszakai üzemben tartási lehetősége, az üzemben tartáshoz fűződő egyébként indokolt érdek nem adnak alapot arra, hogy ez a tevékenység a lakosság életfeltételeit — amelyek közé tartozik a megfelelő éjszakai nyugalom biztosítása is — károsan befolyásolja. Az ilyen következményekkel is járó tevékenység sérti a települési környezetet (BH1985.344). A hatósági engedély alapján tevékenykedő üzemek, üzletek is kötelesek gondoskodni arról, hogy tevékenységükkel a szomszédos ingatlan használatát szükség nélkül ne zavarják és a szomszédok nyugalmát ne háborítsák. Üdülőövezetnek nem minősülő lakóterületen sem kötelesek a szomszédok tűrni a nyugalmukat szükség nélkül zavaró tevékenységet és a környezetvédelem elemi szabályainak figyelmen kívül hagyását (BH1980.378).

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes